open-index/open-wikipedia-markdown huggingface dataset:
தமிழ்நாடு கனிமங்கள் நிறுவனம்

**தமிழ்நாடு கனிம நிறுவனம்** (*Tamil Nadu Minerals Limited*) (சுருக்கமாக:**TAMIN**), தமிழ்நாடு அரசின்  பொதுத்துறை நிறுவனங்களில் ஒன்றாகும். இந்நிறுவனம் கனிமம் மற்றும் கருங்கல் சுரங்கத் தொழில்களில் ஈடுபடுகிறது.
## செயல்பாடுகள்
* மணலி (சென்னை மாவட்டம்),  மாதேப்பள்ளி (கிருஷ்ணகிரி மாவட்டம்)  பகுதிகளில் கருங்கற்களை பதப்படுத்தும் தொழிற்சாலைகளை நடத்துகிறது.
* சிவகங்கை மாவட்டத்தில் சுரங்கங்கள் மூலம் கிடைக்கும் கிராஃபைட் கனிமத்தைக் கொண்டு  ஆலைகள் இயக்குதல்.  
* திருப்பத்தூர் மாவட்டம், திருப்பத்தூர் வட்டத்தில் உலோகமற்ற (Nonmetallic) பல்துறை கனிமமான வெர்மிக்குலைட்டு (விரியும் அபிரகம்) சுரங்கப்படுத்துதல் மற்றும் பதப்படுத்துதல். 
## இதனையும் காண்க
* தமிழ்நாடு அரசு நிறுவனங்கள்
* தமிழக மணற் சுரங்கங்கள்
## மேற்கோள்கள்

## வெளி இணைப்புகள்
*டாமின் - அதிகாரப்பூர்வ இணையதளம்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாட்டில் சுரங்கத் தொழில்
ஸ்ரீ கிருஷ்ண லீலா தரங்கினி

thumb|தெலுங்கு எழுத்திலுள்ள ஸ்ரீ கிருஷ்ண லீலா தரங்கினி புத்தகத்தின் அட்டைப்படம் .
**ஸ்ரீ கிருஷ்ண லீலா தரங்கினி** (*Sri Krishna Leela Tarangini*) என்பது நாராயண தீர்த்தரால் எழுதப்பட்ட ஒரு தரங்கினி அல்லது சமசுகிருத இசை நாடகமாகும். பாடல்கள் தூய்மையான சமசுகிருதத்திலும் தெளிவான நடையிலும் உள்ளன. மேலும், கவிதைத் தரம் நிறைந்தவை. தரங்கினி என்பது நடன நாடகத்திற்கு மிகவும் பொருத்தமான ஒரு நிகழ்ச்சியாகும். இது கடந்த இரண்டு நூற்றாண்டுகளாக இந்திய பாரம்பரிய நடனக் கலைஞர்களால் நன்கு பயன்படுத்தப்பட்டு வருகிறது. தரங்கினியில் 12 தரங்கங்கள், 153 பாடல்கள், 302 சுலோகங்கள், 31 சூரணிகைகள் உள்ளன. வியாசர் எழுதிய பாகவதத்தைப் பின்பற்றி, பத்தாவது அத்தியாயத்தில் தீர்த்தர் கவனம் செலுத்தியுள்ளார்.

## உள்ளடக்கங்கள்
இந்த தொகுப்பு இந்துக் கடவுளான கிருட்டிணனின் வாழ்க்கையை அடிப்படையாகக் கொண்டது. கிருட்டிணனின் பிறப்பு, குழந்தை பருவ குறும்புகள் மற்றும் ருக்மிணியுடனான அவரது திருமணத்துடன் முடிவடையும் அவரது வாழ்க்கைக் கதையை இது கையாள்கிறது. நாராயண் தீர்த்தர் பாடல்கள், உரைநடை பத்திகள், சுலோகங்கள் போன்ற பல்வேறு இலக்கிய மற்றும் இசை வடிவங்களை இதில் பயன்படுத்துகிறார். பாடல் வரிகள் எளிமையானவை என்றாலும் அழகானவையாகவும் பயனுள்ளவையாகவும் உள்ளது. ஜெயதேவரின் அஷ்டபதியிலிருந்து தீர்த்தர் உத்வேகம் பெற்றிருக்கலாம் என்று கூறப்படுகிறது. தரங்கங்கள் குச்சிப்புடி நடனத்தில் பிரபலமான பகுதியாகும். அங்கு நடனக் கலைஞர்கள் சிக்கலான தாளங்களைப் பராமரிக்கும் பித்தளைத் தட்டுகளில் நடனமாடுவார்கள்.

காவிரி ஆற்றின் அருகே இருந்தபோது நாராயண தீர்த்தருக்கு இந்தப் படைப்பை இயற்றுவதற்கான உத்வேகம் ஏற்பட்டதாகப் புராணக்கதை கூறுகிறது. கடுமையான வயிற்று வலியால் அவதிப்பட்டு வந்த அவர், திருமலைக்கு செல்ல தனக்கு வலிமை வழங்கப்பட வேண்டும் என்று பிரார்த்தித்தார். ஒரு தெய்வீகக் குரல் அவரை ஒரு பன்றியைப் பின்தொடரச் சொன்னது. பன்றி பூபதிராஜபுரம் என்ற இடத்திற்கு அழைத்துச் சென்றது. இந்த ஊர் பின்னர் 'வரகூர்' என்று அழைக்கப்பட்டது. இவர் வருவதை கிராம மக்கள் அறிந்திருந்தனர். அவர்களின் உதவியுடன், ஈலட்சுமி நாராயணன் மற்றும் வெங்கடாசலபதிக்கு கோயிலை கட்டி, காவேரி ஆற்றின் துணை நதியான குடமுருட்டி ஆற்றங்கரையில் குடியேறினார் என ஒரு கதை இருக்கிறது.

தரங்கினியின் நினைவாக நாராயண தீர்த்தர் அறக்கட்டளையின் ஆராதனை சபைகள்  ஆண்டுதோறும் நிகழ்ச்சிகளை நிக்ழத்துகின்றது.

## மேற்கோள்கள்

பகுப்பு:கருநாடக இசை
பகுப்பு:இசை நாடகம்
கேமந்த் மீனா

**கேமந்த் மீனா** *(Hemant Meena)* (பிறப்பு:மார்ச் 11,1980) ஒரு இந்திய அரசியல்வாதி ஆவார், தற்போது இராசத்தான் அரசாங்கத்தில் வருவாய் மற்றும் காலனித்துவத் துறையின் அமைச்சரவை அமைச்சராக பணியாற்றுகிறார். பாரதிய ஜனதா கட்சியின் வேட்பாளரான இவர் பிரதாப்கர் சட்டமன்றத் தொகுதியில் இருந்து இராசத்தான் சட்டமன்ற உறுப்பினராக உள்ளார்.

## அரசியல் வாழ்க்கை
2023 இராசத்தான் சட்டப்பேரவைத் தேர்தலைத் தொடர்ந்து, பிரதாப்கர் சட்டமன்றத் தொகுதியில் இருந்து  தேர்ந்தெடுக்கப்பட்டார். இவர் இந்திய தேசிய காங்கிரஸ் வேட்பாளர் ராம்லால் மீனாவை 25,109 வாக்குகள் வித்தியாசத்தில் தோற்கடித்தார்.

2023 திசம்பர் 30 அன்று, ஆளுநர் கல்ராஜ் மிஸ்ரா, துணை முதல்வர் தியா குமாரி மற்றும் பிரேம் சந்த் பைர்வா முன்னிலையில் கேமந்த் அமைச்சரவை அமைச்சராக பதவியேற்றார்.

## தேர்தல் முடிவுகள்
### 2023

## மேற்கோள்கள்

## வெளி இணைப்புகள்

* ஹேமந்த் மீனா ட்விட்டரில்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
மகரப் பல்லிமீன்

**மகரப் பல்லிப்மீன்** (*Capricorn lizardfish*) என்பது பசிபிக் பெருங்கடலில் வாழும் ஒரு பல்லி மீன் சிற்றினமாகும்.

## விளக்கம்
*சைனோடசு கேப்ரிகோர்னிசு* கடல் சூழல்களிலில் சுமார் 20-88 மீட்டர் ஆழ வரம்பிற்குள் அறியப்படுகிறது. இந்த சிற்றினம் மிதவெப்ப மண்டல காலநிலை காணப்படும் இடங்களைத் தாயகமாகக் கொண்டது. *சைனோடசு கேப்ரிகோர்னிசு* ஒரு பாலினமற்ற ஆணாக வளரக்கூடியது. இதன் சராசரி நீளம் சுமார் 21 சென்டிமீட்டர்கள் (8.27 அங்குலம்) ஆகும். பசிபிக் பெருங்கடல், தைவான், டோங்கா, ஹவாய், ஈஸ்டர் தீவு, பிட்கெயின் ஆகிய பகுதிகள் இந்த சிற்றினங்கள் ஆக்கிரமித்துள்ளதாக பதிவு செய்யப்பட்டுள்ளது. இவை ஒரு கடலடித்தளத்தில் வாழும் சிற்றினமாகக் கருதப்படுகின்றன. இவை பாறைகளைச் சுற்றியுள்ள மணல் பகுதிகளில் காணப்படுகின்றன. இந்த சிற்றினத்தை பல்வேறு இடங்களில் காணலாம் என்றாலும், இது பொதுவாகவும் மிகவும் பிரபலமாக காணப்படும் இடம் பசிபிக் பெருங்கடல் ஆகும். *சைனோடசு கேப்ரிகோர்னசு* ஒரு நெகிழ்திறன் கொண்ட சிற்றினமாகப் பதிவு செய்யப்பட்டுள்ளது. பதினைந்து மாதங்களில் இதன் எண்ணிக்கை இரட்டிப்பாக்க முடிந்தது.

## மேற்கோள்கள்

பகுப்பு:சைனோடசு
லோரெனா, லைட்-ஃபுடடு உமேன்

thumb|வலது|லோரெனா ரமிரெசு, நெடுந்தூர ஓட்டப்பந்தய வீராங்கனை
**லோரெனா, லைட்-ஃபுடடு உமேன்** (*Lorena, Light-Footed Woman*) என்பது 2019 ஆம் ஆண்டு வெளியான ஆவணத் திரைப்படம் ஆகும். இதை சூவான் கார்லோசு ரூல்ஃபோ (Juan Carlos Rulfo) இயக்கியுள்ளார். இதில் லோரெனா ரமிரெசு (Lorena Ramirez), மரியோ ரமிரெசு, சாண்டியாகோ ரமிரெசு ஆகியோர் நடித்துள்ளனர்.  இந்தப் படத்தின் கரு, மெக்சிகோவைச் சேர்ந்த நெடுந்தூர ஓட்டப்பந்தய வீராங்கனையான லோரெனாவை அடித்தளமாக கொண்டது ஆகும்.

## ஆவணங்கள்
லோரெனா ரமிரெசு என்ற நெடுந்தூர ஓட்டப்பந்தய வீராங்கனையே இதில் நடித்துள்ளார். இப்படம் அவர் வாழும் வீடுள்ள மெக்சிகோ மலையிலேயே படமாக்கப்பட்டுள்ளது. பருந்துப் பார்வையில் மெக்சிகோவின் மலைகள் பதிவு செய்யப்பட்டுள்ளன. கல்விக்கூடத்திற்கு செல்ல இயலாத மலைவாழிடத்தில் வாழ்வதால், ஆடுகளை மேய்ப்பதை முதன்மை தொழில் நடத்துகின்றனர். புகழ் பெற்ற காலணி நிறுவனம் அனுப்பிய காலணிகளை அணியாமல், அம்மலைவாழ் மக்களின் பாரம்பரிய எடைக்குறைவான உடைகளையும், காலணிகளையும் கொண்டே ஓடுகிறார். வீடு முழுவதும் சுவரில் 20-30 பதக்கங்கள் தொங்குகின்றன. உடன்பிறந்தவர்களையும் காட்டுகின்றனர். அவர் தோழிகளுடன் விளையாட நீண்ட தூரம் நடந்து சென்றே நீண்ட குச்சி கொண்டு சிறுவளையத்தை பந்து போல இழுத்து விட்டு விளையாடுவதையும் ஆணவப்படுத்தி உள்ளனர். மலையிலும், மழையிலும், மலையில் சறுக்கும் பாதைகளிலும் ஓடுவதையும், ஒரு சில ஓட்டப்பந்தயங்களையும் ஆணவமாகக் காணலாம். அவற்றில் ஓன்று, தொடர்ந்து 13 மணிநேரங்கள் 26 நிமிடங்கள் கொட்டும் மழையில் வெற்றி பெறுவதை ஆணவப்படுத்தியுள்ளனர். எசுப்பானியாவில் 103 மைல்கள் ஓடியுள்ளார். ஏறத்தாழ அவளது பாரம்பரி காலணிகளைக் கொண்டு 500 கிலோ மீட்டர்கள் ஓடி, பல வெற்றிகளைப் பெற்றுள்ளார்.

## மேற்கோள்கள்

பகுப்பு:ஆவணத் திரைப்படங்கள்
சுனில் போசு

**சுனில் போசு** (*Sunil Bose*) என்பவர் இந்திய அரசியல்வாதியும் கருநாடக மாநிலத்தினைச் சேர்ந்த இந்திய நாடாளுமன்ற மக்களவை உறுப்பினரும் ஆவார். இவர் சாம்ராஜ்நகர் மக்களவைத் தொகுதியிலிருந்து இந்திய மக்களவைக்கு உறுப்பினராக 2024ஆம் ஆண்டு நடைபெற்ற பொதுத்தேர்தலில் தேர்ந்தெடுக்கப்பட்டார். சுனில் போசு இந்திய தேசிய காங்கிரசின் உறுப்பினர் ஆவார்.

## தேர்தல் செயல்பாடு
### 2024

## மேற்கோள்கள்

பகுப்பு:1981 பிறப்புகள்
பகுப்பு:18ஆவது மக்களவை உறுப்பினர்கள்
தமிழ்நாடு மெக்னசைட்டு நிறுவனம்

**தமிழ் நாடு மெக்னசைட்டு நிறுவனம்** (*Tamil Nadu Magnesite Limited) (சுருக்கமாக:*' TANMAG''' ), தமிழ்நாடு அரசின் பொதுத்துறை நிறுவனங்களில் ஒன்றாகும். இந்நிறுவனம் சேலம் மாவட்டப் பகுதிகளின் சுரங்கங்களிலிருந்து வெள்ளைக்கல் எனப்படும் மெக்னசைட்டு எனும் கனிமத்தை வெட்டி எடுக்கிறது.இந்நிறுவனம் மெக்னசைட்டு கனிமத்திலிருந்து 
லேசாக சுண்ணாம்பு கலந்த மெக்னசைட் மற்றும் இறந்த எரிந்த மெக்னசைட்டுகளைப் பிரித்தெடுக்கும் ஆலைகளைக் கொண்டுள்ளது.சனவரி 1979ல் நிறுவப்பட்ட இந்நிறுவனத்தின் நிர்வாக அலுவலகம், சேலத்திற்கு வடமேற்கே 5 கிலோமீட்டர் தொலைவில் உள்ள ஜாகிர் அம்மாபாளையத்தில் உள்ளது.
## நோக்கம்
தமிழ் நாடு மெக்னசைட்டு நிறுவனம் பல்வேறு நோக்கங்களைக் கொண்டுள்ளது அவைகள் பின்வருமாறு:
#தொழில்துறை வளர்ச்சிக்கு கனிம வளங்களைப் பயன்படுத்துதல் 
#சமூகப் பொருளாதரத்தை மேம்படுத்துதல் 
# சுற்றுச் சூழல் பாதுகாப்பு வழங்குதல்
# பல்வேறு தயாரிப்புகளுக்கு கனிமத்தை அதிகபட்ச பயன்படுத்தல்
## TANMAG தயாரிப்புகள்
# லேசாக சுண்ணாம்பு கலந்த மெக்னசைட்டுகள் 
# இறந்த எரிந்த மெக்னசைட்டுகள்  
# ஊடுருவும் பற்றவைப்புப் பாறை (Dunite)
# சிலேட்டுக் கல் மற்றும் சிலேட்டுத் துகள்கள்

## மேற்கோள்கள்

## வெளி இணைப்பு
*TANMAG – அதிகாரப்பூர்வ இணையதளம்

பகுப்பு:தமிழ்நாடு அரசு நிறுவனங்கள்
பகுப்பு:சேலம் மாவட்டம்
பகுப்பு:தமிழ்நாட்டில் சுரங்கத் தொழில்
பேர்டர்சு

**பேர்டர்சு** (*Birders*) என்பது 2019 ஆம் ஆண்டில் வெளியான, அமெரிக்க-மெக்சிகன் ஆணவ குறும்படமாகும். இதை ஓட்டிலியா போர்டில்லோ படுவா இயக்கியுள்ளார், மேலும் கேல் கார்சியா பெர்னல் இதன் நிர்வாகத் தயாரிப்பாளராக உள்ளார். இந்தப் படம் அமெரிக்கா மற்றும் மெக்சிகோ எல்லைகளுக்கு இருபுறமும் உள்ள பறவை நோக்குநர்களையும், புலம்பெயர் பறவைகள் ஒவ்வொரு ஆண்டும் எல்லை தாண்டி எப்படி வந்து செல்கின்றன என்பதையும் ஆணவப்படுத்தியுள்ளது. வட, தென் அமெரிக்கா, மெக்சிகோவில் வாழும் பறவைப் பேரினமான எம்பிடுனாக்சு (Empidonax) என்ற  பூச்சிகளை, குறிப்பாக கொசுக்களை மிகத்திறம்பட கட்டுபடுத்தும் பறவையினத்தை ஆவணப்படுத்தியுள்ளனர். 

இந்த ஆவணப் படம் செப்டம்பர் 25, 2019 அன்று நெட்ஃபிக்ஸ்ஸில் வெளியிடப்பட்டது.

## மேற்கோள்கள்

பகுப்பு:ஆவணத் திரைப்படங்கள்
சைனோடசு

**சைனோடசு** (*Synodus*) என்பது அத்திலாந்திக்குப் பெருங்கடல், இந்தியப் பெருங்கடல், பசிபிக் பெருங்கடல்களில் காணப்படும் *சைனோடோன்டிடே* குடும்பத்தைச் சேர்ந்த மீன் பேரினமாகும்.

## சிற்றினங்கள்
தற்போது, இந்த பேரினத்தில் 46 சிற்றினங்கள் அங்கீகரிக்கப்பட்டுள்ளன:
* *சைனோடசு பினோடேடசு* எல். பி. ஷுல்ட்ஸ், 1953 (இரண்டு புள்ளி பல்லிமீன்)
* *சைனோடசு போண்டி* போலர், 1939 (கூர்மையான மூக்கு பல்லிமீன்)
* *சைனோடசு கேப்ரிகார்னிசு* க்ரெஸ்ஸி & ஜே. ஈ. ராண்டால், 1978 (மகரம் பல்லிமீன்)
* *சைனோடசு டெர்மடோஜெனிசு* ஃபோலர், 1912
* *சைனோடசு டோக்கி பாரி* சி. ரஸ்ஸல் & கிரெசிலி, 1979 (அம்பு-பல் பல்லிமீன்)
* *சைனோடசு எவர்மன்னி* டி.எஸ். ஜோர்டான் & போல்மேன், 1890 (இனட் செய்யப்பட்ட பல்லிமீன்)
* *சைனோடசு ஃபால்கடசு* வாப்பிள்ஸ் & ஜே. இ. ராண்டால், 1989
* *சைனோடசு பேசியாபெல்விகசு* ஜெ. இ. ராண்டல், 2009
* *சைனோடசு ஃபோடென்சு* (லின்னேயசு, 1766) (கரை பல்லிமீன்)
* *சைனோடசு பசுகசு* எஸ். தனகா (I), 1917
* *சைனோடசு கிப்சி* கிரெஸ்ஸி, 1981
* *சைனோடசு ஹோஷினோனிசு* எஸ். தனகா (I), 1917 (கருப்பு பல்லிமீன்)
* *சைனோடசு இண்டிகசு* (எஃப். டே, 1873) (இந்திய பல்லிமீன்)
* *சைனோடசு இன்டர்மீடியசு* (அகாசிஸ், 1829) (மணல் பல்லிமீன்)
* *சைனோடசு ஐசோலடசு* ஜே. ஈ. ராண்டால், 2009 (ராபனுய் பல்லிமீன்)
* *சைனோடசு ஜாகுலம்* பி.சி. ரஸ்ஸல் & க்ரெஸ்ஸி, 1979 (கலங்கரை விளக்க பல்லிமீன்)
* *சைனோடசு கயானசு* (குந்தர், 1880) (குந்தரின் பல்லிமீன்)
* *சைனோடசு லாசெர்டினசு* சி. எச். கில்பர்ட், 1890 (சௌரோ பல்லிமீன்)
* *சைனோடசு லோபிலி* வாப்பிள்சு & ஜே. இ. ராண்டால், 1989 (லோபலின் பல்லிமீன்)
* *சைனோடசு லூசியோசெப்சு* (அயர்சு, 1855) (கலிபோர்னியா பல்லிமீன்)
* *சைனோடசு மேக்ரோசெபாலசு* கிரெசுசி, 1981
* *சைனோடசு மேக்ரோப்சு* எஸ். தனகா (I), 1917 (டிரிபிள்-கிராஸ் பல்லிமீன்)
* *சைனோடசு மேக்ரோஸ்டிக்மசு* ஃப்ரேபிள், லூதர் & சி. சி. பால்ட்வின், 2013 (பெரிய புள்ளி பல்லிமீன்)
* சைனோடசு மார்ச்செனே இல்டிபிராண்ட், 1946 (பல்லிமீன்)
* சைனோடசு மஸ்கரென்சிஸ் ப்ரோகோபீவ், 2008
* சைனோடசு முண்டி ஜே. இ. ராண்டால், 2009
* சைனோடசு ஓக்குலியஸ் கிரெஸ்ஸி, 1981 (பெரிய கண் பல்லிமீன்)
* சைனோடசு ஓரியண்டலிஸ் ஜே. இ. ராண்டால் & பைல், 2008
* சைனோடசு பசிபிகசு எச். சி. கோ, ஜெ. பி. சென் & கே.டி. சாகோ, 2016
* சைனோடசு போயி டி. எஸ். ஜோர்டான், 1887 (கடற்கரையில் உள்ள பல்லிமீன்)
* சைனோடசு பைலி ஜே. இ. ராண்டால், 2009
* சைனோடசு ரண்டல்லி கிரெஸ்ஸி, 1981
* சைனோடசு ருப்ரோமார்மோரடஸ் பி.சி. ரஸ்ஸல் & கிரெஸ்ஸி, 1979 (சிவப்பு-மார்பிள் பல்லிமீன்)
* சைனோடசு சாஜினியஸ் வெயிட், 1905 (ஈட்டி-பல் கொண்ட பல்லிமீன்)
* சைனோடசுசங்குனியசு ஜே.இ.ராண்டால், 2009
* சைனோடசு சாரஸ் (லின்னேயஸ், 1758) (அட்லாண்டிக் பல்லிமீன்)
* சைனோடசு சிடுலிசெப்ஸ் டி. எஸ். ஜோர்டான் & சி. எச். கில்பர்ட், 1882 (குறுகிய தலை பல்லிமீன்)
* சைனோடசு செக்குரே ஹில்டெப்ராண்ட், 1946 (செக்குரே பல்லிமீன்)
* *சைனோடசு சிமிலிசு* மெக்கல்லோக், 1921 (லாவெண்டர் பல்லிமீன்)
* *சைனோடசு சைனோடசு* (லின்னேயஸ், 1758) (வைர பல்லிமீன்)
* *சைனோடசு தைவானென்சிசு* ஜே.பி.சென், எச்.சி.ஹோ & கே.டி.ஷாவோ, 2007
* *சைனோடசு டெக்டசு* கிரெஸ்ஸி, 1981 (டெக்டஸ் பல்லிமீன்)
* *சைனோடசு உலா* L. P. Schultz, 1953 (சிவப்பு பல்லிமீன்)
* *சைனோடசு யூஸிடாடசு* க்ரெஸ்ஸி, 1981
* *சைனோடசு வேரிகேடசு* (லேசிபேட், 1803) (பல்வகையான பல்லிமீன்)சைனோடசு வித்யாசி எச்.சி ஹோ, ப்ரோகோபீவ் & கே.டி. ஷாவோ, 2010

அல்ஜீரியாவின் சமீபத்திய மியோசீன் (மெசினியன்) காலத்திலிருந்து அறியப்பட்ட ஒற்றை புதைபடிவ இனம், † *சைனோடசு அவசு* அரம்பூர்க், 1928.

## மேற்கோள்கள்

பகுப்பு:மீன் பேரினங்கள்
பகுப்பு:சைனோடசு
வனமதி வெங்கடேஸ்வர ராவ்

**வனமதி வெங்கடேஸ்வர ராவ்**(*Vanamadi Venkateswara Rao*) என்று பிரபலமாக அழைக்கப்படும் கொண்டா பாபு, ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் காக்கிநாடா நகர சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராக தேர்ந்தெடுக்கப்பட்டார்.
## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
ஐதபதுலா ஆனந்த ராவ்

**ஐதபதுலா ஆனந்த ராவ்** (*Aithabathula Ananda Rao*) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தற்போதைய ஆந்திரப் பிரதேச  சட்டமன்றத்தின் உறுப்பினராக உள்ளார். ஐதபதுலா ஆனந்த ராவ் தெலுங்கு தேசம் கட்சியின் உறுப்பினர் ஆவார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் அமலாபுரம் சட்டமன்றத் தொகுதியில் தெலுங்கு தேச கட்சியின் வேட்பாளராகப் போட்டியிட்டு வெற்றிபெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2024

 

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
தேவ வரபிரசாத்

**தேவ வரபிரசாத்** (*Deva Varaprasad*) என்பவர் ஆந்திரப் பிரதேசத்தைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் ஜனசேனா கட்சியினைச் சேர்ந்தவர். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ரசோல் சட்டமன்றத் தொகுதியில் போட்டியிட்டு ஒய். எஸ். ஆர். காங்கிரஸ் கட்சி வேட்பாளரைத் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

## தேர்தல் செயல்பாடு
### 2024

 

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
கிட்டி சத்யநாராயணா

**கிட்டி சத்யநாராயணா**(*Giddi Satyanarayana*) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் ஜன சேனா கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் கன்னவரம், கோனசீமா சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
இலங்கையின் கிளர்ச்சி மனைவி

**இலங்கையின் கிளர்ச்சி மனைவி: காணாமல் போன தன் கணவரைத் தேடும் ஒரு பெண்** (*Sri Lanka’s Rebel Wife: A woman’s search for her missing husband*) என்பது ஈழப் போரின் இறுதிக் கட்டத்தில் இலங்கை இராணுவத்திடம் சரணடைந்த காணாமல் போன விடுதலைப் புலி பற்றி கண்ணன் அருணாசலம் இயக்கிய ஆவணப்படமாகும். இது இலங்கை இராணுவத்திடம் சரணடைந்த அனந்தி சசிதரனின் கணவர் எழிலனின் வழ்க்கையைப் பற்றியதாகும். அவரை அதன்பிறகு யாரும் காணவில்லை.     இத்தாலியின் மொடெனாவில் (செப்டம்பர், 2022) நடைபெற்ற டி.ஐ.ஜி புலனாய்வு ஆவணப்பட (நடுத்தர வடிவம்) விருதுகளுக்கு இந்தப் படம் தேர்ந்தெடுக்கப்பட்டது மேலும் டிஸ்கவரிக்கான மார்ட்டின் பிலிப்பி பரிசுடன் (செப்டம்பர், 2023) 42வது சர்வதேச யு.ஆர்டி.ஐ கிராண்ட் பிரிக்ஸில் அங்கீகரிக்கப்பட்டது.

## மேற்கோள்கள்

பகுப்பு:ஈழப் போர் குறித்த ஆவணப்படங்கள்
பகுப்பு:ஈழப் போர் குறித்த திரைப்படங்கள்
பகுப்பு:2022 திரைப்படங்கள்
பகுப்பு:வாழ்க்கை வரலாற்று ஆவணப்படங்கள்
2024 பப்புவா நியூ கினியா வெள்ளம்

**2024 பப்புவா நியூ கினியா வெள்ளம்** (*2024 Papua New Guinea floods*) பலத்த மழை மற்றும் பெரிய அலைகளால் ஏற்பட்டது. பப்புவா நியூ கினியாவில் 2024 ஆம் ஆண்டு மார்ச்சு மாதம் 18 ஆம் தேதி முதல் 2024 ஆம் ஆண்டு மார்ச்சு மாதம் 22 ஆம் தேதி வரை ஏற்பட்ட இவ்வெள்ளம் மற்றும் நிலச்சரிவுகளில் 23 பேர் கொல்லப்பட்டனர். 

## பாதிப்புகள்
வெள்ளம் மற்றும் நிலச்சரிவில் ஒரு தாய் மற்றும் அவரது குழந்தை உட்பட 23 பேர் கொல்லப்பட்டனர். சிம்பு மாகாணத்தில் மூன்று தனித்தனி நிலச்சரிவுகளின் போது இந்த உயிரிழப்புகள் ஏற்பட்டன. கடலோரப் பகுதிகளில் சாலைகள் அடித்துச் செல்லப்பட்டன. லெசு கவோரா கிராமம் இராட்சத அலைகளால் கடுமையாகப் பாதிக்கப்பட்டது.  உணவுத் தோட்டங்கள் சேதமாகின. நீர் கிணறுகளை மாசுபடுத்தியது. டெல்டாக்களைச் சுற்றியுள்ள ஆறுகள் நிரம்பி வழிந்தன. எங்கா மாகாணமும் கடும் வெள்ளத்தால் பாதிக்கப்பட்டது. அதே மாகாணத்தில் டன் கணக்கில் சேறு வீடுகளைப் புதைத்தது. நாடு முழுவதும் மழை மற்றும் புயல் காலநிலை நிலவியது.

## பின்விளைவுகள்
வெள்ளம் உள்ளூர் பொருளாதாரத்தை நாசமாக்கியது. மேலும் பலர் ஒரு நாளைக்கு ஒரு வேளை உணவை மட்டுமே சாப்பிட்டு உயிர் பிழைத்தனர். நிவாரண உதவிக்காக அரசாங்கம் 10,000 பப்புவா நியூ கினியன் கினாக்களை ($2,645) ஒதுக்கியது. 2022 உலக ஆபத்து குறியீட்டின்படி, காலநிலை மாற்றத்தால் மிகவும் ஆபத்தில் சிக்கியுள்ள நாடுகளில் ஒன்றாக பப்புவா நியூ கினியா நாடு உள்ளது.  ஆபத்து குறியீட்டுப் பட்டியலில் இந்நாடு 16ஆவது இடத்தில் உள்ளது.

## மேற்கோள்கள்

பகுப்பு:பப்புவா நியூ கினியின் புவியியல்
பகுப்பு:வெள்ளப்பெருக்கு
மு. பரமேசுவரி

**மு. பரமேசுவரி** (*M. Parameswari*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பரமேசுவரி திருச்சிராப்பள்ளி மாவட்டம் தெற்கு தத்தமங்கலத்தினைச் சேர்ந்தவர். மேனிலைக் கல்வியினை முடித்துள்ள இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மண்ணச்சநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1978 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
இராம்நாத் சர்மா

**இராம் நாத் சர்மா** (*Ram Nath Sharma*-5 நவம்பர் 1904-1 திசம்பர் 2015) என்பவர் இந்திய நீதிபதியும், அலகாபாத் உயர்நீதிமன்றத்தில் பணியாற்றி ஓய்வுபெற்ற அதீத நூற்றாண்டாளர் ஆவார்.

## வாழ்க்கை
இந்தியாவின் ஆக்ரா மற்றும் அவுத் ஆகிய ஐக்கிய மாகாணங்களில் ஒரு ஏழைக் குடும்பத்தில் பிறந்த சர்மா, 1925ஆம் ஆண்டில் இலக்னோ பல்கலைக்கழகத்தில் இளங்கலைப் பட்டம் பெற்றார். இதைத் தொடர்ந்து முதுகலைப் பட்டத்தினை பெற்றார். சமசுகிருதம் குறித்த இவரது அறிவுக்காக பல்கலைக்கழகம் இவருக்கு விக்டோரியா தங்கப் பதக்கத்தினை வழங்கியது. 1931ஆம் ஆண்டில், இவர் இந்திய நீதித்துறை சேவையில் ஒரு *[[பர்கனா|பர்கனாகச்]]* சேர்ந்தார். பல்வேறு பதவி உயர்வுகளைப் பெற்று இறுதியில் அலகாபாத் உயர்நீதிமன்றத்தில் நீதிபதியாக ஆனார். மகாத்மா காந்தி, சுபாசு சந்திரபோசு, ஜவகர்லால் நேரு ஆகியோருடன் இந்திய சுதந்திர இயக்கத்தில் பங்கேற்றார். இவர் 1966இல் உயர்நீதிமன்ற பணியிலிருந்து ஓய்வு பெற்றார்.

இவரின் மகன் இராமேந்திரா இந்திய கடற்படை ரியர் அட்மிரலாக இருந்தார். நீதிபதி சர்மா 2005ஆம் ஆண்டில் குர்கானுக்கு குடிபெயர்ந்தார். இங்கு இவர் தனது 111ஆவது பிறந்தநாளுக்கு ஒரு மாதத்திற்குப் பிறகு இறந்தார். சர்மா இறக்கும் போது உத்தரபிரதேசத்தின் மிக வயதான ஓய்வூதியதாராக இருந்தார் என்று நம்பப்படுகிறது.

## மேற்கோள்கள்

பகுப்பு:1904 பிறப்புகள்
பகுப்பு:2015 இறப்புகள்
பகுப்பு:அலகாபாத் உயர் நீதிமன்ற நீதிபதிகள்
பகுப்பு:நூறு வயது இந்திய ஆண்கள்
பின்னோக்கிப் பேசுதல்

**பின்னோக்கிப் பேசுதல்** (*Backward speech*) என்பது ஒரு நபர் சொற்களை அல்லது வாக்கியங்களை தலைகீழ் வரிசையில் பேசுவது அல்லது எழுதுவது போன்ற ஒரு நிலை ஆகும். இதன் பொருள், வழக்கமான முறையில் சொல்லப்படும் வார்த்தைகள் பின் முனை முதல் முன் முனை வரை மாற்றப்பட்டு சொல்லப்படும். மேலும், தன்னிச்சையாகவும் துல்லியமாகவும் சொற்களை மாற்றியமைக்கும் திறன் என்ற பேச்சின் பண்பாகவும் விவரிக்கப்படுகிறது. 

சொல் தலைகீழாக மாற்றுவதற்கான இரண்டு உத்திகள் பதிவாகியுள்ளன: சொற்களின் ஒலிப்பு அமைப்பின் படி தலைகீழாக மாற்றுதல் அல்லது அவற்றின் எழுத்துகளையே தலைகீழாக மாற்றுதல் என்பன இவ்விரண்டு உத்திகளாகும்.  

1980 ஆம் ஆண்டுகளில் மிசோரி பல்கலைக்கழகப் உளவியல் பேராசிரியர் நெல்சன் கோவன் இந்த திறன் ஒரு அசாதாரண வேலை செய்யும் நினைவகத்தால் வழங்கப்படுகிறது என்று கருதுகிறார்.
சமீபத்திய ஆய்வுகளும் வேலை செய்யும் நினைவகம் உண்மையில் இந்த திறனில் ஈடுபட்டுள்ளது என்பதற்கான சான்றுகளை வழங்கியுள்ளன. மேலும் மரபணு காரணிகள் இந்த பண்புக்கு பங்களிக்கக்கூடும் என்றும் பரிந்துரைத்துள்ளன.

கலை அல்லது ஆர்வத்திற்காக அறிந்தே சிலர் மனதில் நினைத்தே வார்த்தைகளைப் பின்நோக்கிப் பேச பயிற்சி செய்கிறார்கள். சில நேரங்களில் சில நரம்பியல் அல்லது உளவியல் கோளாறுகளால் ஒருவர் வழக்கமான முறையில் பேச முடியாமல், வார்த்தைகளைப் பின்நோக்கிப் பேசுவதும் நிகழ்கிறது. 

## சில உதாரணங்கள்
*நெல்சன் கோவனின் நோயாளிகள் 
*நரம்பியல் அறுவை சிகிச்சைக்குப் பிறகு பின்னோக்கிப் பேசும் திறனைப் பெற்ற இத்தாலிய மொழி பேசும் நோயாளி
*தலையில் ஏற்பட்ட காயத்தால் மனமாற்றக் கோளாறு ஏற்பட்ட பிறகு பின்னோக்கிப் பேசக்கூடிய ஒரு நோயாளி
*தன்னிச்சையாகவே பின்னோக்கிப் பேசும் திறன் கொண்ட செர்பியக் குடும்பம்

## மேற்கோள்கள்

பகுப்பு:உளவியல் கருத்துக்கள்
பீம் சட்டமன்றத் தொகுதி

**பீம் சட்டமன்றத் தொகுதி** *(Bhim Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ராஜ்சமந்து மாவட்டத்தில் அமைந்துள்ளது. இது இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
தல்நாக்கைட்டு

**தல்நாக்கைட்டு** (*Talnakhite*) என்பது Cu9(Fe, Ni)8S16. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் தல்நாக்கைட்டு கனிமத்தை Tlk என்ற குறியீட்டால் அடையாளப்படுத்துகிறது.

சால்கோபைரைட்டு கனிமக் குழுவில் இக்கனிமம் இடம்பெற்றுள்ளது. உருசியாவின் மேற்கு சைபீரியாவில் உள்ள நோரில்சுக் அருகே உள்ள தல்நாக்கு தாது படிவு காரணமாக இதற்கு தல்நாக்கைட்டு எனப் பெயரிடப்பட்டது. அங்கு 1963 ஆம் ஆண்டு ஐ. புட்கோ மற்றும் இ. குலகோவ் ஆகியோரால் இக்கனிமம் கண்டுபிடிக்கப்பட்டது.
1968 ஆம் ஆண்டில் அதிகாரப்பூர்வமாக "தல்நாகைட்டு" என்று இக்கனிமத்திற்குப் பெயரிடப்பட்டது. ஆரம்ப அறிவிப்பு அறிவிக்கப்பட்டிருந்தாலும்  இது சால்கோபைரைட்டின் முக மையப்படுத்தப்பட்ட உயர்-வெப்பநிலை உருவம் அல்ல, மாறாக இது Cu18(Fe, Ni)18S32 என்ற கலவையைக் கொண்டுள்ளது. 80 °செல்சியசு வெப்பநிலையில்; (176 °பா) முதல் 100 °செல்சியசு வெப்பநிலை (212 °பா) வரை வெப்பநிலையில் இது நாற்கோண கியூபனைட்டு மற்றும் போர்னைட்டாக சிதைகிறது.

## மேற்கோள்கள்

பகுப்பு:நிக்கல் கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
பகுப்பு:தாமிரம்(I,II) கனிமங்கள்
பகுப்பு:இரும்புக் கனிமங்கள்
பன்னாட்டு மருத்துவ இயற்பியல் நாள்

**பன்னாட்டு மருத்துவ இயற்பியல் நாள்** (*International Day of Medical Physics* – IDMP) ஒவ்வொரு ஆண்டும் நவம்பர் 7 அன்று கொண்டாடப்படுகிறது. இந்த நாளின் நோக்கம், சுகாதாரத் துறையில் மருத்துவ இயற்பியலாளர்களின் பங்களிப்பை முன்னிறுத்துவது மற்றும் நோயாளி பரிசோதனை, சிகிச்சை மற்றும் பாதுகாப்பில் மருத்துவ இயற்பியலின் முக்கியத்துவத்தைப் பற்றிய விழிப்புணர்வை ஏற்படுத்துவதாகும்.

இந்த நாள் உலகப் புகழ் பெற்ற அறிவியலாளர் மேரி கியூரி (1867–1934) அவர்களின் பிறந்த நாளை நினைவுகூர்ந்தே கொண்டாடப்படுகிறது. இவர் கதிரியக்கம் குறித்த தன்னுடைய முன்னோடியான ஆய்வுகள் மூலம் நவீன மருத்துவ இயற்பியல் மற்றும் கதிரியக்க அறிவியலின் அடித்தளத்தை அமைத்தார். மருத்துவ இயற்பியலுக்கான பன்னாட்டு அமைப்பு (IOMP) கேட்டுக்கொண்டதற்கிணங்க இந்நாளில் அனைத்து நாடுகளிலுமுள்ள மருத்துவ இயற்பியலாளர்கள் கூடி இந்நாளை 2013 ஆம் ஆண்டு முதல் கொண்டாடுகிறார்கள்.

மருத்துவத் துறைக்கு இயற்பியலின் பங்கு அண்மை காலங்களில் மிகவும் அதிகரித்துள்ளது. கணினியுடன் செயல்படும் தளக்கதிர் படயியல் (Computed tomography), காந்த ஒத்ததிர்வு படம் (Magnetic resonance imaging ), பாசிட்ரான் உமிழ்பு தளக்கதிர் படம் (Positron emmision tomography) முதலியன உடலின் உட்பகுதியினை காணவும் அவை செயல்படும் முறையினையும் தெளிவாகக் காட்டவல்லன. இயற்பியலும் பொறியியல் தொழில்நுட்பமும் இணைந்து கதிர்மருத்துவத்திற்கான பல நுட்பமான கருவிகளைக் கொடுத்துள்ளன.

## மேற்கோள்கள்

## வெளி இணைப்புகள்
அதிகாரப்பூர்வ IOMP IDMP இணையதளம்

பகுப்பு:மருத்துவ இயற்பியல்
பகுப்பு:நவம்பர் சிறப்பு நாட்கள்
அய்லி

**அய்லி** (*Aily*) என்பது இந்தியாவிலுள்ள உத்தரப் பிரதேச மாநிலத்தின் வாரணாசி மாவட்டத்தில் உள்ள ஒரு கிராமம். மாநிலத் தலைநகர் இலக்னோவிலிருந்து சுமார் 316 கிலோமீட்டர் (196 மைல்) தொலைவிலும், தேசியத் தலைநகர் தில்லியிலிருந்து 812 கிலோமீட்டர் (505 மைல்) தொலைவிலும் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அய்லி கிராமத்தில்  285 குடும்பங்களில் மொத்தம் 1,693 பேர் வசித்தனர். பாலின விகிதம் 950 ஆகவும், குழந்தை பாலின விகிதம் 827 ஆகவும் இருந்தது. இந்த இரண்டு விகிதங்களின் உத்தரபிரதேச மாநில சராசரி முறையே 912 மற்றும் 902 ஆகும்.

## போக்குவரத்து
அய்லி கிராமத்தை சாலை வழியாகவும், தொடருந்து வழியாகவும் அணுகலாம். இந்த இடத்திற்கு மிக அருகில் உள்ள இரயில் நிலையம் சாரநாத்து ஆகும், இது 9 கிலோமீட்டர் (5.6 மைல்) தொலைவில் உள்ளது. 23 கிலோமீட்டர் (14 மைல்) தொலைவில் உள்ள வாரணாசி விமான நிலையமும், இதைவிட  அதிகமாக 149 கிலோமீட்டர் (93 மைல்) தொலைவில் உள்ள அலகாபாத் விமான நிலையமும் அருகிலுள்ள செயல்பாட்டு விமான நிலையங்களாகும்.

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:வாரணாசி மாவட்டம்
சப்பர் சிங் சாங்கலா

**சப்பர் சிங் சாங்கலா** *(Jabbar Singh Sankhala)* இராசத்தானைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  ஆசீந்த் சட்டமன்றத் தொகுதியில் போட்டியிட்டு வென்றார். இத்தொகுதியானது பில்வாரா மாவட்டத்தில் அமைந்துள்ளது. 2018 இல் நடைபெற்ற தேர்தலிலும் இதே தொகுதியில் போட்டியிட்டு வெற்றிபெற்றார்.

## அரசியல் வாழ்க்கை
2023 இல் நடைபெற்ற இராசத்தான் சட்டமன்றத் தேர்தலில் ஆசீந்த் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சப்பர் சிங் 74586 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் ககாமிலால் மேவாரா விட 1526 வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1968 பிறப்புகள்
ஸ்பின் போல்டாக் மாவட்டம்

**ஸ்பின் போல்டாக் மாவட்டம்** (*Spin Boldak District*), ஆப்கானித்தான் நாட்டின் கந்தகார் மாகாணத்தில் அமைந்துள்ள மாவட்டம் ஆகும். இதன் நிர்வாகத் தலைமையிடம் ஸ்பின் போல்டாக் நகரம் ஆகும். ஸ்பின் போல்டக் நகரம் கந்தகார் நகரத்திற்கு தென்கிழக்கில் 103 கிலோமீட்டர் தொலைவில் உள்ளது. இம்மாவட்டத்தின் கிழக்கில் பாக்கித்தான் நாட்டின் பலூசிஸ்தான் மாகாணத்தில் உள்ள கில்லா அப்துல்லா மாவட்டத்தின் எல்லையை ஒட்டியுள்ளது.

## துப்பாக்கிச் சூடு
06 நவம்பர் 2025 அன்று ஸ்பின் போல்டாக் பகுதியில் ஆப்கானிய படைகளுக்கும், பாகிஸ்தான் படைகளுக்கும் இடையே நடைபெற்ற துப்பாக்கிச் சூட்டில் 4 பெண்கள் உள்பட 5 பேர் உயிர் இழந்ததாகவும் மற்றும் 6 பேர் படுகாயம் அடைந்தனர்.
## இதனையும் காண்க
* ஆப்கானித்தானின் மாகாணங்கள்
## மேற்கோள்கள்

## வெளி இணைப்புகள்

*Afghan Border Police station open for 24-hour operations in Spin Boldak, by Staff Sgt. Brendan Mackie, Combined Task Force Arrowhead (July 17, 2012)
*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
அர்கந்தாப் மாவட்டம், கந்தகார்

**அர்கந்தாப் மாவட்டம்** (*Arghandab District, Kandahar*),  ஆப்கானித்தான் நாட்டின் தென்கிழக்கில் உள்ள கந்தகார்  மாகாணத்தில் அமைந்துள்ளது. இதன் நிர்வாகத் தலைமையிட நகரம் அர்கந்தாப் நகரம் ஆகும்.  அர்கந்தாப் நகரம், கந்தகார் மாகாணத் தலைநகரான கந்தகாருக்கு வடமேற்கே 9.2 கிலோமீட்டர் தொலைவில் உள்ளது. அர்கந்தாப் நகரத்தை கந்தகாரின் நுழைவாயில் என அழைப்பர்.

## பொருளாதாரம்
இம்மாவட்டத்தில் அர்கந்தாப் ஆறு பாய்கிறது. இதன் முக்கிய பயிர்த்தொழில்கள் திராட்சைத் தோட்டம், மாதுளைத் தோட்டம், பிளம்ஸ் தோட்டம் மற்றும் கஞ்சா செடிகள் ஆகும். இம்மாவட்டம் கடல்மட்டத்திலிருந்ந்து 3648 அடி உயரத்தில் உள்ளது. 2006ஆம் ஆண்டில் இம்மாவட்ட மக்கள் தொகை 54,900. 
## மேற்கோள்கள்

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
ஆச்சார்ய விசுவ பந்து

**ஆச்சார்ய விசுவ பந்து** (*Acharya Vishva Bandhu*) இந்தியாவைச் சேர்ந்த ஒரு வேத அறிஞராவார். எழுத்தாளர், கல்வியாளர் என்று பன்முகங்களுடன் அறியப்படுகிறார்.  தயானந்தா ஆங்கில-வேத பள்ளி மற்றும் கல்லூரி அறக்கட்டளை மேலாண்மை சங்க நிர்வாகத்தின் கீழ் உள்ள  நிறுவனமான தயானந்தா பிரம்ம மகாவித்யாலயாவின் முதல்வராகவும் இருந்தார்.. 1903 ஆம் ஆண்டில் துறவிகளான விசுவேசுவரானந்த் மற்றும் நித்யானந்த் ஆகியோரால் நிறுவப்பட்ட இந்திய நிறுவனமான விசுவேசுவரானந்த் விசுவபந்து சமசுகிருதம் மற்றும் இந்தியவியல் ஆய்வு நிறுவனத்தில், ஆச்சார்யா விசுவ பந்து இயக்குநராக பணியாற்றியதோடு மட்டுமல்லாமல் அதை வளர்ப்பதில் ஆற்றிய  பங்களிப்புக்காகவும் நன்கு அறியப்பட்டவராக இருந்தார். மேலும் சண்டிகரில் உள்ள தயானந்தா ஆங்கில-வேத பள்ளி மற்றும் கல்லூரியின் இலால் சந்த் ஆராய்ச்சி நூலகத்தை நிறுவிடவும் இவர் பங்களி்த்தார். வேதங்களின் உரை-மொழியியல் அம்சங்களைக் கையளும் இரண்டு ஆய்வு நூல்களான வேத உரை- மொழியியல் ஆய்வுகள் மற்றும் ஒரு வேத வார்த்தை ஒத்திசைவு ஆகியவற்றின் ஆசிரியராக இருந்தார். இந்திய கல்விக்கு ஆற்றிய பங்களிப்புக்காக 1968 ஆம் ஆண்டில் இந்திய அரசு நாட்டின் மூன்றாவது உயர்ந்த குடிமை விருதான பத்ம பூசண் விருதை வழங்கிச் சிறப்பித்தது.

## மேற்கோள்கள்

பகுப்பு:இந்தியக் கல்வியாளர்கள்
பகுப்பு:பத்ம பூசண் விருது பெற்றவர்கள்
பகுப்பு:1897 பிறப்புகள்
சைனோடசு உசிடேட்டசு

**சைனோடசு உசிடேட்டசு** (*Synodus usitatus*) என்பது இந்தோ-மேற்கு பசிபிக் பகுதியில் முக்கியமாக வாழும் ஒரு பல்லி மீன் இனமாகும். இது அவாய் தீவுகளிலும் காணப்படுகிறது.

## மேற்கோள்கள்

* 

பகுப்பு:சைனோடசு
அகிரன்

**அகிரன்** (*Ahiran*) என்பது இந்தியாவிலுள்ள உத்தரப் பிரதேச மாநிலத்தின் வாரணாசி மாவட்டத்திலுள்ள பிந்த்ரா தாலுகாவில் இருக்கும் ஒரு கிராமம் ஆகும். அகிரான் கிராமம் நாதையா பூர் கிராம பஞ்சாயத்தின் கீழ் வருகிறது. வாரணாசி நகரத்திற்கு வடமேற்கில் 10.6 கிலோமீட்டர் தொலைவிலும் மாநிலத் தலைநகர் இலக்னோவிலிருந்து சுமார் 282 கிலோமீட்டர் தென்கிழக்கிலும், தேசியத் தலைநகர் தில்லியிலிருந்து 805 கிலோமீட்டர் தொலைவிலும் அகிரன் கிராமம் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகிரன்  கிராமத்தில்  293 குடும்பங்களில் மொத்தம் 2115 பேர் வசித்தனர். பாலின விகிதம் 852 ஆகவும், குழந்தை பாலின விகிதம் 775 ஆகவும் இருந்தது. இந்த இரண்டு விகிதங்களின் உத்தரபிரதேச மாநில சராசரி முறையே 912 மற்றும் 902 ஆகும்.[note]}}.

## போக்குவரத்து
அகிரன் கிராமத்தை சாலை வழியாக அணுகலாம். இங்கு தொடருந்து நிலையம் இல்லை. இந்த இடத்திற்கு மிக அருகில் உள்ள இரயில் நிலையம் சிவ்பூர் தொடருந்து நிலையமாகும். இது வடகிழக்கில் 2.3 கிலோமீட்டர் தொலைவில் உள்ளது. 17 கிலோமீட்டர் தொலைவில் உள்ள வாரணாசி விமான நிலையமும், இதைவிட  அதிகமாக 143 கிலோமீட்டர் தொலைவில் உள்ள அலகாபாத் விமான நிலையமும் அருகிலுள்ள செயல்பாட்டு விமான நிலையங்களாகும்.

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:வாரணாசி மாவட்டம்
மாண்டல் சட்டமன்றத் தொகுதி

**மாண்டல் சட்டமன்றத் தொகுதி** *(Mandal Assembly constituencies)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. மாண்டல், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இந்தியப் பல்லிமீன்

**சைனோடசு இண்டிகசு** (*Synodus indicus*) என்பது இந்தோ-மேற்கு பசிபிக் பகுதியில் வாழும் ஒரு பல்லி மீன் இனமாகும். 

## வாழிடம்
*சை. இண்டிகசு* கடல் வாழிடச் சூழலில் 20 முதல் 100 மீட்டர் வரையிலான ஆழ எல்லைக்குள் காணப்படுகிறது. இந்த சிற்றினம் வெப்பமண்டல காலநிலைப் பகுதிகளில் வாழக்கூடியது. இப்பகுதிகளில் இவை நீரோட்டங்களுக்கு ஆளாகக்கூடிய நீரின் மணல் அல்லது சேற்றுப் பகுதிகளில் காணப்படுகின்றன. இந்த சிற்றினம் மணலில் புதைத்துக்கொள்வதாக அறியப்படுகிறது.

## அளவு
*சை. இண்டிகசு* பதிவு செய்யப்பட்ட அதிகபட்ச நீளமாக பாலினமற்ற ஆணாக சுமார் 33 செ.மீ. ஆகும்.

## வணிகம்
*சை. இண்டிகசு* புதிதாக பிடிக்கப்பட்ட மீன்களாகவும், கருவாடாகவும் விற்கப்படுகிறது.

## பரவல்
இந்தோ-மேற்கு பசிபிக், தெற்கு செங்கடல், கிழக்கு ஆப்பிரிக்கா, தென்னிந்தியா, இலங்கை ஆகிய பகுதிகளில் *சை. இண்டிகசு* காணப்படுகிறது. ஒரு மாதிரி பிலிப்பீன்சில் கண்டுபிடிக்கப்பட்டது. இந்த சிற்றினம் இந்தோனேசியாவிலும் வடமேற்கு ஆத்திரேலியாவிலும் காணப்பட்டதாக தெரிவிக்கப்பட்டுள்ளது.

## அச்சுறுத்தல்கள்
*சை. இண்டிகசு* மனிதர்களுக்கு எவ்வித அச்சுறுத்தலையும் கொண்டிருக்கவில்லை.

## மேற்கோள்கள்

## மேலும் பார்க்க
* 

பகுப்பு:சைனோடசு
ஆனக்குளம்

**ஆனக்குளம்** *(Aanakkulam)* என்பது இந்தியாவின் தென் மாநிலமான கேரளத்தின் இடுக்கி மாவட்டத்தில் அமைந்துள்ள ஒரு சுற்றுலாத் தலமாகும். ஆனக்குளம் அடிமாலியில் இருந்து 40 கி.மீ. தொலைவில் உள்ள மாங்குளம் கிராமத்தில் உள்ளது. ஆனக்குளம் என்பது உள்ளூர் மலையாள மொழியில் யானைகளின் குளம் என்பதாகும். இங்குள்ள தண்ணீரில் ஒருவித சுவை இருப்பதால் யானைகள் தண்ணீர் குடிக்க இந்த குறிப்பிட்ட இடத்திற்கு வருகின்றன. இப்பகுதியில் இது போன்ற பல நீர் வடிகால் வசதிகள் இருந்தாலும், யானைகள் இந்த இடத்திற்கு மட்டுமே வருகின்றன. இது கொத்தமங்கலத்திலிருந்து 45 கி.மீ தொலைவில் உள்ளது.


File:St Joseph Church Aanakkulam Idukki.jpg|புனித.இயோசப் தேவாலயம், ஆனக்குளம் 
File:Grotto of St Joseph Church Aanakkulam Idukki 1.jpg|குகை புனித . இயோசப் தேவாலயம், ஆனக்குளம்  
File:Grotto of St Joseph Church Aanakkulam Idukki 2.jpg|குகை புனித .இயோசப் தேவாலயம் , ஆனக்குளம் 


## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:கேரள மாநிலத்திலுள்ள ஊர்களும் நகரங்களும்
உதய் லால் பதாணா

**உதய் லால் பதாணா** *(Udai Lal Bhadana)* இராசத்தானைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் மாண்டல் சட்டமன்றத் தொகுதியில் போட்டியிட்டு வென்றார். இத்தொகுதியானது பில்வாரா மாவட்டத்தில் அமைந்துள்ளது.

## தேர்தல் முடிவுகள்
### 2023

## மேற்கோள்கள்
பகுப்பு:வாழும் மக்கள்பகுப்பு:இராசத்தான் சட்டமன்ற உறுப்பினர்கள்
இரத்தினகிரி - 24

**இரத்தினகிரி - 24** *(RTN 24)* அல்லது *(RTN 49-1-1-2), முன்மொழிவு எண்: (IET-20980)* எனப்படும் இந்த நெல் வகை, நீர்ப்பாசன நிலங்களாக உள்ள மகாராட்டிர மாநிலத்தில் பயிரிடப்படும், 105 - 110 நாட்களில் அறுவடைக்கு வரக்கூடிய குறுகியக் கால நெல் இரகமாகும். 2010 இல் வெளியிடப்பட்டதாக அறியப்பட்ட இது, ஒரு எக்டேருக்கு சுமார் 3,500 - 4,000 கிலோ *(35-40 q/ha)* கூல மகசூல் தரக்கூடியது.

அரைக் குள்ள (105 செ. மீ) தாவர உயரம் கொண்ட இதன்  தானிய வகை, நடுத்தர மற்றும் மெல்லிய இரகமாக உள்ளது. மேலும் இந்நெல் இரகத்தின் நெற்பயிர்கள், இலை வெடிப்பு (பூஞ்சை நோய்), பாக்டீரியா இலை கருகல் (BLB) மற்றும் பழுப்பு தாவரத் தத்துப்பூச்சி (BPH) ஆகிய இடையூறுகளுக்கு மிதமான எதிர்ப்புத்திறன் கொண்டதாகும்.

### குறிப்பு
* வெளியிடப்பட்ட ஆண்டு : 2009 *(வேறுபட்ட மூலாதாரம்)* 
* காலம் : (முன்னதாகவே) (110 - 115 நாட்கள்) *(வேறுபட்ட மூலாதாரம்)*
* மகசூல்: 35 - 40குவிண்டால் / எக்டேர் 
* முக்கிய அம்சங்கள்: நீண்ட மற்றும் மெல்லிய தானியம் *(வேறுபட்ட மூலாதாரம்)*, கார்காலம் மற்றும் கோடைகாலம் என இரண்டிற்கும் ஏற்றது. இலை வெடிப்பு (பூஞ்சை) எதிர்க்கும் தன்மை மற்றும் பாக்டீரியா இலை கருகல் நோயால் மிதமாக பாதிக்கப்படக்கூடியது. 

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சர்வதேச திரவக் கண்ணாடி தொலைநோக்கி

**சர்வதேச திரவக் கண்ணாடி தொலைநோக்கி** (International Liquid Mirror Telescope) என்பது இந்தியாவின் உத்தரகண்ட் மாநிலத்தில் உள்ள நைனிடால் நகரில் உள்ள ஆர்யபட்டா ஆராய்ச்சி நிறுவனக் கண்காணிப்பு அறிவியல் (ARIES) வளாகத்திற்குள் அமைந்துள்ள 4 மீட்டர் தொலைநோக்கி ஆகும். இது ஆசியாவில் வானியலுக்கான முதல் திரவ-கண்ணாடி தொலைநோக்கி ஆகும்.  முன்னதாக உலகின் மிகப்பெரிய திரவ கண்ணாடித் தொலைநோக்கியாகத் திகழ்ந்த பெரிய ஜெனித் தொலைநோக்கியின் பணிநீக்கத்திற்குப் பிறகு உலகின் மிகப்பெரிய திரவ-கண்ணாடி தொலைநோக்கியாக இது கருதப்படுகிறது.

## வரலாறு
சூன் 2, 2022 அன்று, தொலைநோக்கி அதன் முதல் ஒளியைக் கண்டது. சூன் 12, 2022 அன்று, அது இணையத்தில் வந்தது. சூன் 21, 2022 அன்று, அது கண்காணிக்கத் தயாரானது. மார்ச் 21, 2023 அன்று, இது  ஜிதேந்திர சிங்கால் திறந்து வைக்கப்பட்டது.

## பொறிமுறை
தொலைநோக்கி அதன் கண்ணாடி மேற்பரப்பாக தனிம பாதரசத்தைப் பயன்படுத்துகிறது.  பாதரசம் தொலைநோக்கியின் அச்சில் சுழற்றப்படுகிறது, மேலும் மையவிலக்கு விசை காரணமாக, உள்வரும் ஒளியை மையப்படுத்த ஒரு பரவளைய வடிவத்தை எடுக்கிறது.

## மேற்கோள்கள்


பகுப்பு:தொலைநோக்கிகள்
பகுப்பு:இந்தியாவில் உள்ள வானாய்வகங்கள்
அம்புப்பல் பல்லிமீன்

**அம்புப்பல் பல்லிமீன்** (*Arrowtooth lizardfish*) என்பது சைனோடோன்டிடே குடும்பத்தைச் சேர்ந்த பல்லிமீன் இனமாகும். இருசொற் பெயரீட்டு முறையில் இதை சைனோடசு தோக்கி என்ற அறிவியல் பெயரால் அழைக்கலாம். தென்மேற்கு பசிபிக் பெருங்கடல் முழுவதும் (குயின்சுலாந்து, பவளக் கடல், நியூ கலிடோனியா, லார்ட் கோவ் தீவு, நோர்போக் தீவு மற்றும் வடக்கு தீவு) தனிமைப்படுத்தப்பட்ட இடங்களில், 9 முதல் 200 மீ ஆழத்தில் இவ்வகை மீன்கள் காணப்படுகின்றன. மீனின் நீளம் 15 முதல் 28 செ.மீ. வரை இருக்கும்.

அவாய் தீவுகள், இந்தோனேசியா, பிலிப்பீன்சு, ஈசுட்டர் தீவு மற்றும் ஃபிச்சி ஆகிய தீவுகளில் காணப்படும் சைனோடசு தோக்கி இனங்கள் இப்போது சைனோடசு முண்டி, எசு. பாசியாபெல்விகசு, எசு. ஐசோலடசு, எசு. பைலி மற்றும் எசு. சாங்குனியசு போன்ற தனித்துவமான இனங்களாகக் கருதப்படுகின்றன.

## மேற்கோள்கள்

* 
* Tony Ayling & Geoffrey Cox, *Collins Guide to the Sea Fishes of New Zealand*,  (William Collins Publishers Ltd, Auckland, New Zealand 1982) 

பகுப்பு:சைனோடசு
தெமூர் குய்போகரோவ்

**தெமூர் குய்போகரோவ்** (Temur Kuybokarov) என்பவர் உசுபெக்கிசுத்தான்- ஆத்திரேலிய நாடுகளைச்  சேர்ந்த ஒரு சதுரங்க வீரராவார். 2000 ஆம் ஆண்டு சூலை  மாதம் 22 ஆம் தேதியன்று உசுபெக்கிசுத்தானில் இவர் பிறந்தார். 2019 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. 2018 ஆம் ஆண்டு வரை உசுபெக்கிசுத்தான் நாட்டிலும் அதன் பின்னர் ஆத்திரேலியாவிலும் வாழ்ந்து வருகிறார். 18 வயதில் மேற்கு ஆத்திரேலியாவிலிருந்து முதல் கிராண்ட்மாசுட்டராகத் தகுதி பெற்றார். பின்னர் 2020 ஆம் ஆண்டில் ஆத்திரேலிய சதுரங்க வெற்றியாளர் பட்டத்தை வென்றார். 2018 ஆம் ஆண்டு  ஆத்திரேலியாவுக்குச் செல்லும் வரை உசுபெக்கிசுத்தான் நாட்டைப் பிரதிநிதித்துவப்படுத்தினார்.

சீனாவின் பீகிங்கில் நடைபெற்ற 2010 ஆம் ஆண்டு ஆசிய இளைஞர் வெற்றியாளர் போட்டியில் 10 வயதுக்கு உட்பட்டோர் பிரிவில் முதலிடத்திற்கான சமநிலையில் முடித்தார்.  சமநிலை முறிவு ஆட்டத்தில் வெண்கலப் பதக்கத்தை வென்றார். 11 வயதில், கியூபோகரோவ் (அப்போது இகோனின்) உலக சாம்பியனான விசுவநாதன் ஆனந்தை ஒரே நேரத்தில் நடந்த கண்காட்சி போட்டியில்  தோற்கடித்தார். இது உலகளாவிய கவனத்தைப் பெற்ற சாதனையாகும்.

2016 ஆம் ஆண்டில், தனது குடும்பத்தினருடன் ஆத்திரேலியாவுக்கு குடிபெயர்ந்தார். அங்கு மேற்கு ஆத்திரேலியாவின் பெர்த்து நகரில் வசிக்கத் தொடங்கினார். இதே ஆண்டு திசம்பரில், குய்போகரோவ் 8ஆவது பினாங்கு திறந்த நிலை போட்டியை வென்றார். தனது தேசிய கூட்டமைப்பை 2018 ஆம் ஆண்டில்  உசுபெக்கிசுதானில் இருந்து ஆத்திரேலியாவிற்கு மாற்றினார். 2017 மற்றும் 2019 ஆம் ஆண்டுகளில் ஆத்திரேலிய திறந்தநிலை வெற்றியாளர் போட்டியை வென்றார். கிராண்டுமாசுட்டர் பட்டத்திற்குத் தேவையான விதிமுறைகளை  2017 ஆத்திரேலிய திறந்தநிலை வெற்றியாளர் போட்டி; 2017 ஏரோஃப்ளோட்டு திறந்தநிலை வெற்றியாளர் போட்டி மற்றும் 2018 ஆம் ஆண்டு கோல்ட் கோசுட்டு திறந்தநிலை வெற்றியாளர் போட்டி ஆகிய போட்டிகளில் முடித்தார். 2018 அபுதாபி மாசுட்டர்கள் போட்டியில் நான்காவது விதிமுறையையும் இவர் முடித்தார்.

2019 ஆம் ஆண்டு சனவரி மாதத்தில் குய்போகரோவ் மேற்கு ஆத்திரேலியாவின் 50 வளரும் வீரர்கள் பட்டியலில் ஒருவராக பெயரிடப்பட்டார். திசம்பரில் குய்போகரோவ் மெல்போர்னில் நடந்த 2019 ஆத்திரேலிய மாசுட்டர்கள் போட்டியில் கிராண்டுமாசுட்டர் விதிமுறையை  8½/9 புள்ளிகளுடன் வென்றார். அடுத்த மாதம் குய்போகரோவ் சிட்னியில் நடந்த ஆத்திரேலிய வெற்றியாளர் போட்டியை வென்றார். 135 ஆண்டுகால இந்த நிகழ்வின் வரலாற்றில் பட்டத்தை வென்ற முதல் மேற்கு ஆத்திரேலிய வீரர் என்ற பெருமையைப் பெற்றார். 2021 ஆம் ஆண்டு நவம்பர் மாதத்தில் லாட்வியாவின் ரிகாவில் நடந்த பிடே கிராண்டு  சுவிசு போட்டியில் குய்போகரோவ் 5.5/11 என்ற கணக்கில் புள்ளிகள் பெற்று, துருக்கியில் நடந்த மெர்சின் திறந்த நிலை போட்டியை 7.5/9 என்ற புள்ளிகள் கணக்கில் வென்றார். 2022 ஆம் ஆண்டு பிப்ரவரி மாதத்தில் குய்போகரோவ் முதல் முறையாக பெர்த் திறந்தநிலை போட்டியை வென்றார்.

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உசுபெக்கிசுத்தான் சதுரங்க வீரர்கள்
மதுலூரி மலகொண்டையா யாதவ்

**மதுலூரி மலகொண்டையா யாதவ்** (*Madduluri Malakondaiah Yadav*)(பிறப்பு 1962) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் பாபட்லா மாவட்டத்தில் உள்ள சிராலா சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசக் கட்சியினசி சேர்ந்தவர். தெலுங்கு தேசம் கட்சி, பாஜக, ஜன சேனா கட்சியுடன் கூட்டணி அமைத்து போட்டியிட்ட 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
யாதவ் சிராலாவைச் சேர்ந்தவர். இவரின் தந்தை பெட்டா கொண்டையா ஒரு விவசாயி. இவர் 1978இல் பள்ளிப் படிப்பை முடித்தார், 1981இல் இடைநிலைப் படிப்பை முடித்தார். பின்னர், தொலைதூரக் கல்வி மூலம் வணிகவியல் பட்டப்படிப்பை முடித்தார்.

## அரசியல் வாழ்க்கை
யாதவ் 2024 ஆந்திரப் பிரதேச சட்டமன்றத் தேர்தலில் தெலுங்கு தேசக் கட்சியைப் பிரதிநிதித்துவப்படுத்தி சிராலா சட்டமன்றத் தொகுதியில் வெற்றி பெற்றார். இவர் 72,700 வாக்குகள் பெற்று ஒய். எஸ். ஆர். காங்கிரசு கட்சியின் கரணம் வெங்கடேசை, 20,984 வாக்குகள் வித்தியாசத்தில் தோற்கடித்தார். முன்னதாக 2009ஆம் ஆண்டு, ஆந்திரப் பிரதேசத்தில் நடைபெற்ற இந்தியப் பொதுத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி [ஓங்கோல் மக்களவைத் தொகுதியில் இந்திய தேசிய காங்கிரசின் மகுந்த ஸ்ரீனிவாசுலு ரெட்டியிடம் 78,523 வாக்குகள் வித்தியாசத்தில் தோல்வியடைந்தார்.

==தேர்தல் செயல்பாடு==
=== 2024 ===







 


==மேற்கோள்கள்==


[பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1962 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பொம்மாஜி நிரஞ்சன் விஜய் குமார்

**பொம்மாஜி நிரஞ்சன் விஜய் குமார்**(*Bommaji Niranjan Vijay Kumar*)(பிறப்பு 1967) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி. இவர் பிரகாசம் மாவட்டத்தில் உள்ள சந்தானுதலபாடு சட்டமன்றத் தொகுதியில் இருந்து தெலுங்கு தேசக் கட்சியின் சட்டமன்ற உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
குமார் பிரகாசம் மாவட்டத்தைச் சேர்ந்தவர். இவரின் தந்தை பொம்மாஜி தனம் ஓர் இந்திய ஆட்சிப் பணி அதிகாரி. 1990இல் ஐதராபாத்தில் உள்ள உசுமானியா பல்கலைக்கழகத்தில் இயந்திர பொறியியலில் இளநிலை பொறியியல் பட்டம் பெற்றார்.

## அரசியல்
குமார் 2009இல் தனது அரசியல் வாழ்க்கையைத் தொடங்கினார், மேலும் 2009 ஆம் ஆண்டு ஆந்திரப் பிரதேச சட்டமன்றத் தேர்தலில் சந்தானுதலபாடு சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கப்பட்டார். தெலுங்கு தேசக் கட்சியைப் பிரதிநிதித்துவப்படுத்தி 2014 ஆம் ஆண்டு ஆந்திரப் பிரதேச சட்டமன்றத் தேர்தலில் மீண்டும் தேர்ந்தெடுக்கப்பட்டார். சந்தானுதலபாடு தொகுதியின் கட்சியின் பொறுப்பாளராக இவர் பணியாற்றினார். 2024 ஆம் ஆண்டு நடைபெற்ற தேர்தலில், தெலுங்கு தேசம் கட்சியை பிரதிநிதித்துவப்படுத்தும் சந்தானுதலபாடு சட்டமன்றத் தொகுதியில், ஒய். எஸ். ஆர் காங்கிரஸ் கட்சியின் நாகார்ஜுனா மெருகுவை 30,385 வாக்குகள் வித்தியாசத்தில் தோற்கடித்து மீண்டும் வெற்றி பெற்றார்.

### 2024

 

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
கந்துல நாராயண ரெட்டி

**கந்துல நாராயண ரெட்டி**(*Kandula Narayana Reddy*) (பிறப்பு ஆகத்து 5, 1968) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் பிரகாசம் மாவட்டத்தில் உள்ள மார்க்கபுரம் சட்டமன்றத் தொகுதியின்  சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார், அங்கு தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்தது.

## ஆரம்பகால வாழ்க்கை மற்றும் கல்வி
ரெட்டி மார்க்கபுரத்தைச் சேர்ந்தவர். இவர் நாராயண ரெட்டி மற்றும் நாராயணம்மாவுக்குப் பிறந்தார். இவர் வசந்த லட்சுமியை மணந்தார்,இவர்களுக்கு இரண்டு குழந்தைகள் உள்ளனர். இவர் இடைநிலைப் படிப்பை முடித்தார், ஆனால் தார்வாடில் உள்ள கர்நாடக பல்கலைக்கழகத்தில் இளங்கலை பொறியியல் பட்டம் படிக்கும் போது படிப்பை நிறுத்தினார்.

## அரசியல் வாழ்க்கை
ரெட்டி தனது அரசியல் பயணத்தை 2004 இல் தெலுங்கு தேசம் கட்சியுடன் தொடங்கினார். இவர் முதலில் 2004 ஆந்திரப் பிரதேச சட்டமன்றத் தேர்தலில் சட்டமன்ற உறுப்பினராகப் போட்டியிட்டார், ஆனால் கே.பி. கொண்டா ரெட்டியிடம் தோல்வியடைந்தார். தெலுங்கு தேசக் கட்சியைப் பிரதிநிதித்துவப்படுத்தி மார்க்கபுரம் சட்டமன்றத் தொகுதியில் இருந்து 2024 ஆந்திரப் பிரதேச சட்டமன்றத் தேர்தலில் வெற்றி பெற்று இரண்டு முறை சட்டமன்ற உறுப்பினர் ஆனார். இவர் 99,005 வாக்குகளைப் பெற்று தனது நெருங்கிய போட்டியாளரான ஒய். எஸ். ஆர் காங்கிரஸ் கட்சியின் அண்ணா ராம்பாபுவை 13,979 வாக்குகள் வித்தியாசத்தில் தோற்கடித்தார்.  2009 ஆம் ஆண்டு தொடக்கத்தில், அவர் 2009 ஆம் ஆண்டு ஆந்திரப் பிரதேச சட்டமன்றத் தேர்தலில் இந்திய தேசிய காங்கிரஸின் குண்டுரு பெட்டா கொண்டா ரெட்டியை நான்கு முறை சட்டமன்ற உறுப்பினராக 9,054 வாக்குகள் வித்தியாசத்தில் தோற்கடித்து வெற்றி பெற்றார்தெலுங்கு தேசம் கட்சி மாநிலத்தில் அரசாங்கத்தை அமைக்கும் போது மேற்குப் பகுதி வளர்ச்சியடையும் வகையில், கனிகிரி, கிடலூர், தர்சி, யெரகொண்டபாலம் ஆகியவற்றைக் கொண்ட தனி மார்க்கபுரம் மாவட்டத்தைக் கோரி சுமார் 50 நாட்கள் போராட்டத்தை அவர் ஏற்பாடு செய்தார்.
## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
முத்துமுலா அசோக் ரெட்டி

**முத்துமுலா அசோக் ரெட்டி** (*Muthumula Ashok Reddy*)(பிறப்பு: சூலை 15, 1968) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் பிரகாசம் மாவட்டத்தில் உள்ள கித்தலூர் சட்டமன்றத் தொகுதியின் சட்டமன்ற உறுப்பினராக த்ற்போது உள்ளார். இவர் தெலுங்கு தேசக் கட்சியைப் பிரதிநிதித்துவப்படுத்துகிறார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இவர் வெற்றி பெற்றார். இத்தேர்தலின் போது, தெலுங்கு தேசம் கட்சி, பாஜக மற்றும் ஜன சேனா கட்சியுடன் கூட்டணி வைத்திருந்தது.

## ஆரம்பகால வாழ்க்கை மற்றும் கல்வி
ரெட்டி பிரகாசம் மாவட்டத்தின் கித்தலூரைச் சேர்ந்தவர். இவரின் தந்தை பெயர் முத்துமுலா ராமச்சந்திர ரெட்டி. இவர் சொந்தமாக தொழில் நடத்துகிறார். 1985ஆம் ஆண்டு கித்தலூரில் உள்ள ஸ்ரீ விவேகானந்தா இளையோர் கல்லூரியில் தனது இடைநிலை, பல்கலைக்கழகப் புதுமுகவகுப்பு படிப்பை முடித்தார்.

## அரசியல் வாழ்க்கை
ரெட்டி 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் வேட்பாளராக கித்தலூர் சட்டமன்றத் தொகுதியில் போட்டியிட்டு வெற்றி பெற்றார். இவர் 98,463 வாக்குகளைப் பெற்று ஒய். எஸ். ஆர். காங்கிரசு கட்சியின் கே.பி நாகார்ஜுன ரெட்டியை 973 வாக்குகள் வித்தியாசத்தில் தோற்கடித்தார். முன்னதாக, இவர் 2014ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர் காங்கிரசு கட்சியின் வேட்பாளராக கித்தலூரிலிருந்து வெற்றி பெற்றார். இத்தேர்தலில் இவர் தெலுங்கு தேசக் கட்சியின் அண்ணா ராம்பாபுவை 12,893 வாக்குகள் வித்தியாசத்தில் தோற்கடித்தார்.

## தேர்தல் செயல்பாடு
### 2024

 

### 2014

 

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பன்னீர்செல்வம் மதனகோபால்

**முனைவர் பன்னீர்செல்வம் மதனகோபால்**  இந்திய அரசின் மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும்  தொடக்கநிலை நிறுவனங்களின் மையத்தின் (MSH) தலைமை நிர்வாக அதிகாரி ஆவார்.கணினிப் பொறியாளரான பன்னீர்செல்வம் மதனகோபால், புதுமை மேலாண்மை, மூலோபாய வளர்ச்சி மற்றும் சந்தை மேம்பாட்டில் 20 ஆண்டுகளுக்கு மேலாக நிபுணத்துவம் பெற்ற தமிழர் ஆவார்.

இந்தியாவின் தொடக்க நிறுவன சுற்றுச்சூழல் அமைப்பை முன்னேற்றுவதிலும், அரசு, தொழில் மற்றும் தொழில் முனைவோர் இடையே தாக்கத்தை ஏற்படுத்தும் கூட்டாண்மைகளை வளர்ப்பதிலும் இவர் முக்கிய பங்கு வகிக்கிறார். முன்னர் மதனகோபால் மின்னணு மற்றும் தகவல் தொழில்நுட்ப அமைச்சகத்தில் தொடக்கநிலை நிறுவனங்களின் மையத்தின் மூத்த ஆலோசகர் மற்றும் துணைத் தலைவர் மற்றும் தலைமை கண்டுபிடிப்பு அதிகாரியாக பணியாற்றினார். இத்துறையில் புதுமை, வாடிக்கையாளர் அனுபவம் மற்றும் சுற்றுச்சூழல் மேம்பாட்டில் புதிய திட்டங்களை முன்னெடுத்தார்.

முன்னர் இவர் ஆல்மண்ட் ஹவுஸ், ஸ்டேக்ஹோல்டர் மேனேஜ்மென்ட் கன்சல்டிங் மற்றும் ஐ எம் ஆர் பி இன்டர்நேஷனல் போன்ற நிறுவனங்களில் தலைமைப் பதவிகள் வகித்ததன் மூலம் இவரது மூலோபாய புத்திசாலித்தனம் மெருகூட்டப்பட்டுள்ளது. அங்கு பன்னீர்செல்வம் வணிக வளர்ச்சி, பங்குதாரர் ஈடுபாடு மற்றும் சந்தை விரிவாக்கத்திற்கான கட்டமைப்புகளை வடிவமைத்து செயல்படுத்தினார். இவர்  சிம்பியோசிஸ் இன்ஸ்டிடியூட் ஆஃப் பிசினஸ் மேனேஜ்மென்ட் மற்றும் வெலிங்கர் இன்ஸ்டிடியூட் ஆஃப் மேனேஜ்மென்ட் போன்ற முதன்மையான நிறுவனங்களில் வருகை ஆசிரியராகப் பணியாற்றியுள்ளார். தனது தொழில் வாழ்க்கை முழுவதும், ஆக்சிஸ் வங்கி, டைட்டன், டாடா ஸ்டீல், ஹெச்பி, யூனிலீவர் மற்றும் டாடா குளோபல் பீவரேஜஸ் உள்ளிட்ட முன்னணி நிறுவனங்களுடன் இவர் ஒத்துழைத்துள்ளார்.

பி2சி மற்றும் பி2பி சந்தைகள் இரண்டிலும் ஆழமான நுண்ணறிவுகளுடன், இவர் தொடர்ந்து பெருநிறுவன மற்றும் தொழில்முனைவோர் பங்குதாரர்களுக்கு தாக்கத்தை ஏற்படுத்தும் தீர்வுகளை கண்டு வருகிறார். ஒரு அனுபவமிக்க பேச்சாளரான பன்னீர்செல்வம் மதனகோபால் உத்தி, புதுமை மற்றும் சுற்றுச்சூழல் அமைப்பை உருவாக்குவதில் நிபுணத்துவத்திற்காக அங்கீகரிக்கப்படுகிறார்.

இந்தியா மற்றும் உலகளவில் 60க்கும் மேற்பட்ட நகரங்களுக்குப் பயணம் செய்துள்ளார். வளர்ந்து வரும் நுகர்வோர் நடத்தைகள் மற்றும் சந்தை இயக்கவியல் பற்றிய அவரது புரிதலை வளப்படுத்தியுள்ளது. இவரது தலைமையின் கீழ் இயங்கும்ம் மின்னணு மற்றும் தகவல் தொழில்நுட்ப அமைச்சகத்தின் கீழ் செயல்படும்  தொடக்கநிலை நிறுவனங்களின் மையம் தொடர்ந்து புதுமைகளை ஊக்குவிக்கிறது மற்றும் இந்தியாவின் ஸ்டார்ட்அப் சுற்றுச்சூழல் அமைப்பின் வளர்ச்சியை துரிதப்படுத்துகிறது

## மேற்கோள்கள்

## வெளி இணைப்புகள்
* Dr.Panneerselvam Madanagopal
*.Panneerselvam Madanagopal

பகுப்பு:தமிழர்
பகுப்பு:தகவல் தொழில்நுட்பம்
மூ. செல்வராசு

**மூ. செல்வராசு** (*M. Selvarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பரமேசுவரி திருச்சிராப்பள்ளி மாவட்டம் முசிறி வட்டம் வானவந்திப் பகுதியினைச் சேர்ந்தவர். 8ஆம் வகுப்பு வரை பள்ளிக் கல்வியினை முடித்துள்ள இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1966 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
இலங்கை: நீதிக்கான தேடல்

***இலங்கை: நீதிக்கான தேடல்*** (*Sri Lanka: The Search for Justice*) என்பது ஈழப் போரின் இறுதி வாரங்களைப் பற்றிய ஒரு புலனாய்வு ஆவணப்படமாகும். இதை  காலும் மக்ரே இயக்கினார். இந்த ஆவணப்படம் ஆயிரக்கணக்கான இலங்கைத் தமிழர்களின் நீதிக்கான தேடலைப் பற்றியது. இது உள்நாட்டு நடவடிக்கையை விட சர்வதேச அளவில் நீதி கிடைப்பதை ஆதரிக்கிறது. இது #LetThem Be Heard என்ற முழக்கத்தின் கீழ் வெளியிடப்பட்டுள்ளது.       

## மேற்கோள்கள்

## வெளி இணைப்புகள்
*
பகுப்பு:ஈழப் போர் குறித்த ஆவணப்படங்கள்
பகுப்பு:2015 இல் இலங்கை